Tuinier maak gruvonds by Vanderbijlpark-huisArgieffoto Die liggaam van ŉ 71-jarige man is Vrydagoggend in die swembad van sy huis in Vanderbijlpark in Gauteng aangetref. Werner Vermaak, woordvoerder van ER24, het gesê paramedici is omstreeks 10:30 na die huis ontbied waar hulle die man se liggaam onder die water aangetref het. “Daar kon niks vir hom gedoen word nie en hy is op die toneel dood verklaar,” het Vermaak gesê. Volgens Vermaak word daar vermoed dat die man langer as ŉ dag onder die water was. Die man se tuinier het Vrydag op sy liggaam afgekom en hulp by die bure ontbied. Die oorsaak van sy dood was nie dadelik bekend nie. Die polisie is op die toneel om ondersoek in te stel.